
Salutem et Benedictionem in Christo Jesu 
DOMINO NOSTRO! 


M Domini Nostri Jesu Christi similis est navicule undis et tempe- 
M statibus in mari licet fedis jactate, incolumi vero ad portum salutis unacum navi- 
gantibus secure pervenienti. Quante jam tempestates et quali cum fragore contra 
illam exorti! | 


Cum conaretur in Oriente navigare, oritur ex Judeis eurus, postea e domi- 
natu crudelitatis tyrannice saevire coepit auster, cruciamenta vulnera et sanquinem uti 


imbres effundens, tandem irruit contra illam et boreas frigidus, dissidia et hereses serens. 


see ME 


Et ecce! omnes hae procelle cruente non potuerunt naviculam Cephe in pro- 
p p p 
fundum demergere maris, imo sanguis fusus Martyrum, factus est semen Christianorum, 
8 , 8 y D 
Merito itaque ait S. Hilarius, quod „Ecclesia hoe proprium habet, dum persecutionem 
q , » , 
patitur, floret — dum opprimitur, crescit — dum contemnitur, proficit — dum leditur, 
vincit — dum arguitur, intelligit, — tune stat cum superari videtur.“ „Haec est victoria‘ 


Ecclesiw militantis in terris in. primordiis. „qua vicit mundum fides nostra.“ 1 Joan, 5; 


Optime noscitis Fratres dilectissimi et in vinea Domini cooperatores! quanta 
ultimis lustris zizania inter triticum inimici nostre salutis et societatis humane, ad ever- 
tendam Ecclesiam et Civitatem sererent, nec quemquam Vestrum fugit, quanta dictis 
lustris de malorum horrore pertimescenda essent, quare nec mirandum, quod utraque quae- 


rebat: Unde veniet auxilium mihi? 


Clementissimus autem Deus Pater Domini Nostri J. C. cujus misericordie non 
est numerus, et bonitatis infinitus est thesaurus; cujus viae misericordia et veritas; cujus 
voluntas omnipotentia; cujusque sapientia attingit a fine usque ad finem fortiter et dispo- 
suit omnia svaviter, suscitavit nobis Augustissimum Imperatorem ac Regem Franciscum 
Josephum, qui Imperium suum cum Roma divisit ut ita dicamus et sapientum virorum 
consilio ductus injustum reputare dignatus, vilem ancille conditionem subire sponsam 
Christi, quae alios liberos facit ac novam aeram est auspicatus, facta Conventione Sum- 
mum Pontificem Pium IX. inter, et Austrie Imperium sub 18. Augusü 1855. ex qua 
non difficile perspectu est: Vicario Christi beatissimi Apostolorum Principis Successori 
Sanctissimo Patri jura primatus et honoris quam jurisdictionis, quibus ex Dei ordinatione 
frui debet, reddita, Ecclesie jura pridem e tempore F'ebroniano undique circumsepta 
restituta, autonomia Eeclesie in gerendis propriis rebus, conservatio institutorum in ho- 
norem Dei instructioni et benignitati sacrificatorum, salvum dominium et usus patrimonii 
ejus tabulis legum regiminis fundamentalium illata; prisce leges, que Christianis cath: ad 
Summum recurrere Pontificem vetabantur, sublate; in Synodis Episcopis convenire provincia- 
libus et de rebus. Ecclesie decernere licitum; consvetudo laudabilis conventus dicecesanos 
attinens reviviscit; Sodalitatibus piis nomen dandi facultas reddita; verbo: restituta sunt jura 


antiqua sancita in Concilio Tridentino sapientissima, et sic arctiora nunc Episcopos eorumque 

Presbyteria vincula junguntur, talique facie rerum. immutata," illa harmonia necessaria 
Ecclesiam inter et Civitatem exorta, de cujus re secunda in oratione Pape Urbani VIII. 
legimus: ,,Felicissimos: igitur predicamus homines, ubi Ecclesia et Civitas arcto amicitie 


federe junguntur.* 


Ad promovendam itaque salutem hominum et ne unquam prevaleant quoq. portae 
inferi adversus Austrie sceptrum hereditarium Imperii, vires cum petra Petri unitae con- 
spiciantur, ac ea reviviscunt tempora, de quibus Ivo Carnot epist: 238 ait „Cum regnum 


et Sacerdotium inter se conveniunt, bene regitur mundus, floret et fructificat Ecclesia.“ 


Quis Vestrum Dilectissimi Fratres percunctando istam nostram Chartam Magnam 
(conventionem) inter Augustissimum Imperatorem et Sanctam Sedem non afficeretur 
singulari animi gaudio et letabundus exclamaret: Benedictus Deus patrum nostrorum! 
Pater misericordiarum, quoniam magnus estet sanctum Nomen ejus faciens mirabilia! Tu 
es Deus solus! svavis et multe misericordie! fidelis in promissionibus et beneficiis usque 
in aeternum! „Adeoque novum habemus documentum nostris temporibus, quod non est 
sapientia, non est prudentia contra Dominum* Rom. 21. ac quod Ecclesia militans in terris 
„thesaurum habet licet in vasis fictilibus id autem ut cum „viribus suis minus con- 


fidat, sublimitas sit virtutis Dei et non ex nobis“ II. Cor, 2, 7. 


Quis illo laerymabili tempore, iteratis vicibus dicimus, quo falsi prophete insur- 
rexerunt adversus Deum et Christum ejus, — quo et nonnulli de domo Dei, eloquiis Dei 
praetermissis, que seeculi sunt, loquebantur; — quo nulla lex, nullus ordo sed arbitrium 
inimicorum salutis nostre imperabat, — quo blasphemabatur via veritatis per pseudopro- 
phetas somniantes de beando genere humano sine Christo — quis dicam hocce tempore, 
quo abominationem desolationis in loco sancto stantem (Rome) videbat, nec non pervo- 
lantem totam Europam doctrinam, que notam ,,evacuate crucis Christi“ — merebatur, 
exitum pro Ecclesia Dei catholica tam gloriosum et supra spem splendidiorem veteri 


squallore plane detersum, augurasset! 


Et ecce! illa dextera Excelsi, in cujus manu sunt corda regum, qui vicit mun- : 


dum et per Semetipsum juravit, se usque ad consummationem seculi Ecclesiam proprio 


AES e 


cruore acquisitam non derelicturam, omnia moderabatur ad salutem nostram, angustiasq. 
nostras in gaudium commutabat, ac super portas inferi palmam detulit, quare Eidem Magno 


Deo et Salvatori nostro J. C. cum Spiritu S. honor, laus et gloria. 


E supra jam attactis nominem latet, qui rerum ecclesiasticarum conditionem in 
Imperio Austrie noverit, et naturam illorum, que pertractata, sedulo expenderit, quanti 
momenti ea sint, que per Conventionem (Concordatum) die 18. Augusti 1855, quam 
his litteris Nostris apponimus, initam pacta fuere inter Sanctam Sedem et Majestatem 
Suam Cesareo — Regiam Apostolicam, quamque uberes fructus in Ecclesiam inde sint 
profluxuri. Tanti autem hujus operis utilitas et uberrimi fructus a modo potissimum pen- 
debunt, quo ea, que conventa sunt, executioni mandentur. Majestati Sue Cesareo Regie 
Apost: pro eo, quo prefulget religionis zelo, maximopere cordi est, ut que solenniter 
pacto fuere confecta, integre, sancte et religiose observentur, id ipsum autem ab Ecclesia 
esse in iis prestandum, quorum executio ab ea dependet, ac tali facie rerum ut optatis- 
sima inter Sacerdotium et Imperium concordia firmetur et in majus Ecclesie bonum 
magis ac magis roboretur, „Felices principes, inquit S. Aug: de civ. Dei lib, XIV. si 


suam potestatem, ad Dei cultum maxime dilatandum majestatis ejus famulam faciant.“ 


Fratres dilectisimi Ecclesiae militanti in terris adscripti! pretiosam Vobis marga- 
riam (i.e. conventionem) concredimus, pro gloria Dei, Imperii salute, et pace Ecclesie, 
sancte servandam ac omni cum prudentia, et modestia, qua pares sitis defendendam, ne 
hi, qui foris sunt, de abusu thesauri i. e. jurium et privilegiorum recentissimorum, de har- 


monia turbata vos accusent, aut indignos tante gratie vos censeant. 


Cavete, ne immaturo Vestro procedendi zelo c.r. Subselliis incommoda causetis, 
ac illis contra Conventionem conquerendi ansam prebeatis, aut inquietos reddatis; cum 
cuncta privilegia in conventione solemni contenta nullo alio fini, quam „ut fides, pietas, et 


omnis recti honestique vigor in Austrie Imperio conservetur et augescat* concessa. 


Juventutis catholice instructio in cunctis scholis nobis concredita est; quare illa 


sit solers in placitis sacrasancte religionis catholicae, tam in Ecclesia quam in schola, 


3 
cum dubitari nequeat, illam esse unicum et praecipuum remedium vulnera religioni et civi- 

tati nostris temporibus illata, sanandi et in futurum precavendi. Sit autem illa instructio 
cum exemplo bono juncta. A bono zelosoque pastore licet non omnia, attamen plura de- 
pendent; cum Vos non latet, longum esse iter per precepta, efficax autem exemplo. In- 
struetionem aut per se, aut ope Organarii, quoad hymnos in laudem Dei compositos ne 
parvi habeatis; nam qui cantat, bis orat. In visitationibus elapsis annis susceptis, expertus 
sum, quod pro disparitate zeli, seriaeque voluntatis e parte Curatorum et profectus in 
doctrina dispar erat, cum in nonnullis Curatiis populus, juventusque in principiis doctrine 
salvifice tam de necessitate medii quam precepti; imo et in cantilenis sacris consvetis bene 
instructus, in alis autem tam in credendis quam faciendis ignarus et rudis. Pro viribus 
itaque agite Vestris ad finem religionis assequendum salutarem; tali modo enim eritis do- 


cumento gratae beneficii memoriae. 


Sodalitatibus perversis, sodalitates modo concesse, quales Ecclesia probat et 
commendat; armis infernalibus, arma celestia; vie perditionis, via salutis; mediis regnum 
Antichristi propagandi, media fines ccelestis Jerosolimae extendendi; viis tenebrarum, arma 
lucis opponenda, et pietatis operibus unitis viribus incumbendum. Praecavendum utique, ne 
Sodalitatum piarum nomine molitiones obtegantur in Ecclesie et Imperii perniciem verten- 
tes. Sodalitates pie ita dirigendae, ut inimici ordinis cum viderint effectus salubres naturam 
immutent, iras deponant, sensaque perversa in meliora vertant, ae cognoscant, quod e vul- 
neribus, que Ecclesie et Civitati inflixere, sapientia Dei bonum et prosperum educere co- 
gnovit. Hocce procedendi modo novum prebebitis documentum, Vos beneficii accepti non 


indignos fuisse. = ° 


Non minus dirigenda vigilantia Vestra pastoralis et prudens quoad libros impios, 
cum sine dubio ex experientia scitis, quam perniciosum in corrumpendas mentes cordaque fide- 
lium influxum exerceant, precipue pagellae sic diete volantes, quae quasi arma infernalia ad 
subvertendam in hominibus fidem, convellendosq. in eis rectos de via virtutis et vitii conceptus 
adhibentur. Hoc genus librorum externa sua forma incautos nedum deterret, sed allicit ac sub 
specie amabili serpit in modum cancri totum non raro corpus consumentis ac sic familias licet 
probatissimas sepe ad abyssum, quin suspicentur, ducit. Nolite a labore desistere, donec 


puritas resplendeat catholice fidei, legum strictissima observatio, et nitor discipline eccle- 

siasticw appareat. Verba vestra ad fideles sint omnibus in locis et temporibus, tam in con- 
versatione quam ad concionem verba faciendo; pia et in spiritu Christi et hoc ad. ora claudenda 
impura nonnullorum hominum vite perversae, qui juventuti perquam sunt periculosi- ac 
innumera inferre possunt: parochie damna. | Laborate, etsi^ indocilem ı populum: experie- 
mini. De Propheta, si officium suum impleret, sic loquitur Deus: (Ezech. 33, 9). „Si, 
annuneiante te ad impium, ut a viis suis convertatur, non fuerit conversus a. via 
sua, ipse in iniquitate sua morietur; porro tu’ animam“ tuam liberasti, 4^ Non itaque 
reus es, si forte verba tua populus non audiat vel contemnat, sed si ab eo corrigendo , 
absistas. Fac, quod tuum est; Deus, quod suum est, satis absque tua anxietate et solici- 


tudine curabit. 


Elegit Vos Christus, ut quasi luminaria luceretis in caliginoso loco, ut fermentum 
evaderetis, quod omnem massam faciat fermentare; ut veluti Angeli cum hominibus ver- 
saremini in terris; ut tanquam cum infantibus viri, et quasi cum hominibus animalibus, 
homines spirituales viveretis, quo ex contubernio Vestro ingentia illi conquirant lucra: ut 
sitis semina fructumque laetissimum afferatis. Scimus, hec omnia non futurum absque cer- 
tamine; attamen et scimus Vos esse militiam Dei, murum Ecclesiae, dices ét pastores 
gregis dominici, sponsae custodes; scimus, Vos in Eeclesia militanti, adeoque certandum 
pro gloria Dei et Imperii salute armis spiritus, etenim sine pugua. nulla laurea, sine la- 


bore nullum praemium, sine abnegatione suimetipsius nulla virtus! 


Zelus prudens ac labor dupplicatus in honorem Dei et prosperitatem Imperii 
erit ulteriori documento, quod perspectum habeatis, beneficium proprio motu a Summo 
Imperante Vobis conventione praesenti cum Sua Sanctitate Pio IX inita candidis mani- 


bus traditum. : 


Itaque conventionem. modo attactam, in qua jura et privilegia propter finem sa- 
lutarem Ecclesie in Imperio Austrie assequendum enucleantur, legite, studete ac in suc- 


cum et sanquinem vertite, 


Quum autem nihil sine lllo possumus, in quo vivimus, movemur et sumus, 


quare vix adhortatione erit opus, ut Dilectissimi Fratres! orationes, postulationes et gra- 

tiarum actiones Vesiras ad Deum Omnipotentem et misericordie plenum dirigatis, ut rorem 
benignitatis Sue super Conventione largum effundat; porro nolite negligere flagitare Deum, 
ut Pontificem Maximum Pium IX et Summum Imperantem Franciscum Josephum I, quos 
hisce duris temporibus providentia divina vocabat ad gubernacula Ecclesiw et Imperii, ut 


de opere suo quam diutissime glorientur ac fructus uberes in letitia colligant. 


Orate et pro amplissimis Antistitibus e Senatu purpuratorum et nobilissimis illis 
viris Deum, qui suis consiliis maturis sortem Ecclesiae et Civitatis moderantur, ut eis 
e thesauro tribuat Suo rerum cognitionem ad adlaborandum in semita justitiae, salute Im- 
perii ac pro Christi Ecclesie splendore. 

De cetero salutamus Vos, utin Ecclesiis Vestris, prima, quee ab his perceptis 
sequitur Dominica, concione previe de beneficio questionis admonita, post Missam majorem 
seu Summam cum expositione Sanctissimi in Monstratorio solenne „TeDeum laudamus“ 


celebretis. 


Ad Misse Sacrificium summende collect: pro Pontifice et Imperatore, ut Deus 
totius consolationis Clementissimi Domini nostri Jesu Christi piis studiis benedicere eaque 


uberibus fecundare dignetur fructibus, 


His jungimus paternam Vobis Dilectissimi Fratres! et episcopalem benedictio- 
nem. Sit itaque gratia Domini Nostri Jesu Christi et communicatio Spiritus S. cum o- 


mnibus Vobis. 


Dabamus Tarnovie in Vigilia Epiphanie 1856. 


Josephus Alojsus, 


Episcopus "Tarnoviensis. 


